ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่๕๐ (พ.ศ. ๒๕๓๓)เรื่องกำหนดทองรูปพรรณ อัญมณีเจียระไน และอัญมณีขึ้นรูปเป็นสินค้าที่ควบคุมฉลาก โดยที่ปรากฏว่าสินค้าประเภททองรูปพรรณอัญมณีเจียระไน และอัญมณีขึ้นรูป ยังแสดงสาระสำคัญเกี่ยวกับฉลากสินค้าไม่แจ้งชัดดังนั้น เพื่อประโยชน์แก่การเลือกซื้อและป้องกันการหลอกลวงสมควรกำหนดให้ทองรูปพรรณ อัญมณีเจียระไน และอัญมณีขึ้นรูป เป็นสินค้าที่ควบคุมฉลากอาศัยอำนาจตามความในมาตรา ๓๐ และมาตรา ๓๑แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากจึงออกประกาศไว้ ดังต่อไปนี้ข้อ ๑ในประกาศนี้ทองรูปพรรณ (goldornaments) หมายความว่าผลิตภัณฑ์ที่ทำหรือประกอบขึ้นด้วยโลหะทองคำบริสุทธิ์หรือโลหะทองคำผสมอัญมณีเจียระไนหมายความว่ารัตนชาติที่เป็นเพชรและพลอยตามธรรมชาติและที่สังเคราะห์ขึ้นด้วยกรรมวิธีทางวิทยาศาสตร์ที่นำมาเจียระไนตกแต่งหรือขัดมันแล้วอัญมณีขึ้นรูปหมายความว่า ผลิตภัณฑ์ที่ทำขึ้นด้วยอัญมณีเจียระไนประกอบขึ้นรูปโดยใช้ทองรูปพรรณแพลทินัม เงิน หรือวัตถุอื่นข้อ ๒ให้ทองรูปพรรณ อัญมณีเจียระไน และอัญมณีขึ้นรูป เป็นสินค้าที่ควบคุมฉลากข้อ ๓ประกาศนี้ไม่ใช้บังคับแก่ทองรูปพรรณ อัญมณีเจียระไน และอัญมณีขึ้นรูปที่ผลิตเพื่อการส่งออก ซึ่งได้ปฏิบัติตามเงื่อนไขดังต่อไปนี้(๑) ทองรูปพรรณ อัญมณีเจียระไนและอัญมณีขึ้นรูปดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้นหรือเป็นภาษาอังกฤษว่า For Export only(๒) ทองรูปพรรณ อัญมณีเจียระไนและอัญมณีขึ้นรูปดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๔ทองรูปพรรณที่จะนำออกขายต้องจัดให้มีฉลากตามที่กำหนดไว้ในข้อ ๕อัญมณีเจียระไนที่จะนำออกขายต้องจัดให้มีฉลากตามที่กำหนดไว้ในข้อ ๖สำหรับอัญมณีขึ้นรูปที่จะนำออกขายต้องจัดให้มีฉลากตามที่กำหนดไว้ในข้อ ๗ข้อ ๕ฉลากทองรูปพรรณต้องมีข้อความเป็นภาษาไทยที่สามารถเห็นและอ่านได้ชัดเจนและข้อความในฉลากอย่างน้อยต้องมีสาระสำคัญดังต่อไปนี้(๑)ต้องแสดงข้อความเกี่ยวกับผู้ประกอบธุรกิจแล้วแต่กรณี ดังนี้(ก) ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต(ข) ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายใดรายหนึ่งแต่เพียงรายเดียวแทนก็ได้แต่ผู้ผลิตหรือผู้นำเข้านั้นจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒) น้ำหนักทองรูปพรรณ โดยระบุหน่วยเป็นกรัมหรือใช้สัญลักษณ์ ก. หรือ g แทนก็ได้ในกรณีฉลากตาม (๑) และ (๒)ให้ทำเป็นแผ่นป้ายแขวนหรือติดไว้ที่ทองรูปพรรณ(๓) ปริมาณทองคำบริสุทธิ์ของทองรูปพรรณโดยระบุหน่วยเป็นกะรัต หรือเปอร์เซนต์ หรือใช้สัญลักษณ์ ktหรือ K หรือ % แทนก็ได้(๔)เครื่องหมายการค้าที่จดทะเบียนในประเทศไทยหรือรหัสร้านค้าในกรณีฉลากตาม (๓) และ (๔)ให้ทำติดไว้ที่ทองรูปพรรณอย่างเป็นเนื้อเดียวกันในกรณีที่มีการใช้ภาษาต่างประเทศด้วยจะต้องใช้ข้อความที่มีความหมายตรงกับฉลากภาษาไทยข้อ ๖ฉลากอัญมณีเจียระไนต้องมีข้อความเป็นภาษาไทยที่สามารถเห็นและอ่านได้ชัดเจนโดยทำเป็นแผ่นป้ายแขวนหรือติดไว้ที่อัญมณีเจียระไนและข้อความในฉลากอย่างน้อยต้องมีสาระสำคัญดังต่อไปนี้(๑)ต้องแสดงข้อความเกี่ยวกับผู้ประกอบธุรกิจแล้วแต่กรณี ดังนี้(ก) ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต(ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายใดรายหนึ่งแต่เพียงรายเดียวแทนก็ได้แต่ผู้ผลิตหรือผู้นำเข้านั้นจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒) ชนิดของอัญมณีเจียระไนโดยระบุเป็นชื่อทางการค้า (trade name) และชื่อทางแร่ (mineralogicalname)สำหรับชื่อทางแร่นั้นให้เป็นไปตามประกาศสำนักนายกรัฐมนตรี เรื่องศัพท์บัญญัติชื่อแร่ พ.ศ. ๒๕๒๓ ถ้าชื่อทางการค้าตรงกับข้อห้ามในประกาศคณะกรรมการว่าด้วยฉลากฉบับนี้อนุญาตให้ใช้ชื่อทางแร่อย่างเดียวได้และระบุว่าเป็นอัญมณีธรรมชาติหรืออัญมณีสังเคราะห์ ทั้งนี้ ห้ามใช้คำว่าเพชรสำหรับอัญมณีที่ไม่ได้ประกอบด้วยธาตุคาร์บอน(carbon) ตามธรรมชาติของเพชร(๓) น้ำหนักอัญมณีเจียระไน โดยระบุหน่วยเป็นกะรัตหรือใช้สัญลักษณ์ Ct หรือ C แทนก็ได้(๔) ราคา โดยระบุหน่วยเป็นบาทและจะระบุเป็นเงินสกุลอื่นด้วยก็ได้ในกรณีที่มีการใช้ภาษาต่างประเทศด้วยจะต้องใช้ข้อความที่มีความหมายตรงกับฉลากภาษาไทยข้อ ๗ฉลากอัญมณีขึ้นรูปต้องมีข้อความเป็นภาษาไทยที่สามารถเห็นและอ่านได้ชัดเจนและข้อความในฉลากอย่างน้อยต้องมีสาระสำคัญดังต่อไปนี้(๑)ต้องแสดงข้อความเกี่ยวกับผู้ประกอบธุรกิจแล้วแต่กรณีดังนี้(ก) ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิต และสถานที่ประกอบการของผู้ผลิต(ข) ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่น ผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายใดรายหนึ่งแต่เพียงรายเดียวแทนก็ได้แต่ผู้ผลิตหรือผู้นำเข้านั้นจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒) ชนิดของอัญมณีเจียระไนที่ใช้ในการขึ้นรูปโดยระบุเป็นชื่อทางการค้า (trade name) และชื่อทางแร่ (mineralogicalname)สำหรับชื่อทางแร่นั้นให้เป็นไปตามประกาศสำนักนายกรัฐมนตรี เรื่องศัพท์บัญญัติชื่อแร่ พ.ศ. ๒๕๒๓ถ้าชื่อทางการค้าตรงกับข้อห้ามในประกาศคณะกรรมการว่าด้วยฉลากฉบับนี้อนุญาตให้ใช้ชื่อทางแร่อย่างเดียวได้และระบุว่าเป็นอัญมณีธรรมชาติหรืออัญมณีสังเคราะห์ ทั้งนี้ ห้ามใช้คำว่าเพชรสำหรับอัญมณีที่ไม่ได้ประกอบด้วยธาตุคาร์บอน(carbon) ตามธรรมชาติของเพชร(๓)ต้องแสดงน้ำหนักอัญมณีเจียระไนแต่ละชนิดที่ใช้ในการขึ้นรูปโดยระบุหน่วยเป็นกะรัตหรือใช้สัญลักษณ์Ct หรือ C แทนก็ได้ ตามกรณี (ก)หรือกรณี (ข) หรือทั้งสองกรณี ดังนี้(ก) อัญมณีเจียระไนชนิดใดมีน้ำหนักต่อเม็ดตั้งแต่ครึ่งกะรัตขึ้นไปให้แสดงน้ำหนักของแต่ละเม็ดนั้น(ข)อัญมณีเจียระไนชนิดใดมีน้ำหนักต่อเม็ดน้อยกว่าครึ่งกะรัตลงมาหากมีจำนวนหลายเม็ดที่มีน้ำหนักรวมกันแล้วตั้งแต่ครึ่งกะรัตขึ้นไปให้แสดงน้ำหนักรวมของอัญมณีเจียระไนชนิดนั้น(๔) น้ำหนักทองรูปพรรณ หรือแพลทินัม หรือเงินหรือวัตถุอื่นที่ใช้ในการขึ้นรูป โดยระบุหน่วยเป็นกรัม หรือใช้สัญลักษณ์ ก. หรือ gแทนก็ได้ในกรณีฉลากตาม (๑) ถึง (๔)ให้ทำเป็นแผ่นป้ายแขวนหรือติดไว้ที่อัญมณีขึ้นรูป(๕)ปริมาณทองคำบริสุทธิ์ของทองรูปพรรณที่ใช้ในการขึ้นรูปโดยระบุหน่วยเป็นกะรัตหรือเปอร์เซนต์หรือใช้สัญลักษณ์ kt หรือ K หรือ %แทนก็ได้(๖)เครื่องหมายการค้าที่จดทะเบียนในประเทศไทยหรือรหัสร้านค้าในกรณีฉลากตาม (๕) และ (๖)ให้ทำติดไว้ที่ทองรูปพรรณอย่างเป็นเนื้อเดียวกัน(๗) ราคารวม โดยระบุหน่วยเป็นบาท และจะระบุเป็นเงินสกุลอื่นด้วยก็ได้ในกรณีฉลากตาม (๗)ให้ทำเป็นแผ่นป้ายแขวนหรือติดไว้ที่อัญมณีขึ้นรูปในกรณีที่มีการใช้ภาษาต่างประเทศด้วยจะต้องใช้ข้อความที่มีความหมายตรงกับฉลากภาษาไทยข้อ ๘ให้ทองรูปพรรณ อัญมณีเจียระไน และอัญมณีขึ้นรูป ที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๑ พฤศจิกายน พ.ศ. ๒๕๓๓ประดิษฐ์ เชี่ยวสกุลประธานกรรมการว่าด้วยฉลากดลธี/พิมพ์๑๖พฤษภาคม ๒๕๕๑รัศม์วรรณวลัย/ตรวจ๒๓พฤษภาคม ๒๕๕๑[๑]ราชกิจจานุเบกษา เล่ม ๑๐๗/ตอนที่ ๒๓๗/หน้า ๑๐๐๔๖/๒๗ พฤศจิกายน ๒๕๓๓